નવરાત્રી ખતમ થતાં જ આંધ્રપ્રદેશમાં સ્થિત પ્રસિદ્ધ તિરૂપતિ મંદિરમાં લાડુ કૌભાંડ બહાર આવ્યું છે. નવરાત્રી બ્રહ્મોત્સવ પછી એવી ચર્ચા છે કે કોન્ટ્રાક્ટ પર રાખેલા કેટલાક કર્મચારીઓએ મંદિરમાં પ્રસાદ તરીકે અપાતા લાડુઓમાંથી ૧૪,૦૦૦ લાડુ બ્લેક માર્કેટમાં ડાઈવર્ટ કરવાની કોશિશ કરી હતી. મંદિરમાં દર્શનાર્થીઓને ટોકનના આધારે લાડુ આપવામાં આવે છે. આ ઘટનાથી મંદિરનું સંચાલન કરનાર તિરૂમાલા તિરૂપતિ દેવસ્થાનમ (ટીટીડી) સ્તબ્ધ છે.